અમદાવાદઃ રાજપથ ક્લબના સ્વિમિંગ પૂલમાં કોચે બે કિશોરીઓને પટ્ટાથી માર માર્યોનો બનાવ સામે આવ્યો છે. આ અંગેના સીસીટીવી ફૂટેજ સામે આવ્યા બાદ રાજપથ ક્લબના સંચાલકો પણ હરકતમાં આવ્યા છે. સજાના ભાગરૂપે કોચને સસ્પેન્ડ કરી દેવામાં આવ્યો છે. આ અંગે તપાસ પૂર્ણ નહીં થાય ત્યાં સુધી તે સસ્પેન્ડ રહેશે. આ મામલે ક્લબ તરફથી કોચ વિરુદ્ધ પોલીસ ફરિયાદ કરવાની પણ કાર્યવાહી કરવામાં આવશે. આ અંગે રાજપથના સ્વીમિંગ કોચ હાર્દિકે ન્યૂઝ18 ગુજરાતી સાથે વાતચીત કરતા પોતાના બચવામાં કહ્યું કે તે ચાબુક કે પટ્ટાથી કિશોરીઓને ફટકારી રહ્યો ન હતો.